་པང༌། །ཡུམ་
མཆོག་མཚོ་རྒྱལ་དཀར་དམར་མདངས། །སྐྲ་གྲོལ་གཅེར་བུ་རུས་རྒྱན་ཅན། །གྲི་
ཐོད་འཛིན་པས་མགུལ་ནས་འཁྱུད། །འཇའ་ཟེར་འོད་ཕུང་ཀློང་དུ་གསལ། །གནས་
གསུམ་ཨོཾ་ཨཱཿཧཱུྃ་གིས་མཚན། །འོད་འཕྲོས་ཕྱོགས་བཅུའི་ཞིང༌ཁམས་དང༌། །པདྨ་
འོད་ནས་ཡེ་ཤེས་པ། །གྲངས་མེད་སྤྱན་དྲངས་སིབ་སིབ་ཐིམ། །ཕྱོགས་དུས་དཀོན་
མཆོག་རྩ་བ་གསུམ། །སྐྱབས་གནས་ཀུན་འདུས་སྐུ་རུ་གྱུར། ཧཱུཾ། ཨོ་རྒྱན་ཡུལ་གྱི་
ནུབ་བྱང་མཚམས། །པདྨ་གེ་སར་སྡོང་པོ་ལ། །ཡ་མཚན་མཆོག་གི་དངོས་གྲུབ་བརྙེས། །
པདྨ་འབྱུང་གནས་ཞེས་སུ་གྲགས། །འཁོར་དུ་མཁའ་འགྲོ་མང་པོས་བསྐོར། །
10
10

བླ་མཆོད་དང་གསོལ་འདེབས་སོགས་ཀྱི་སྐོར།
ཁྱེད་ཀྱི་རྗེས་སུ་བདག་བསྒྲུབ་ཀྱིས། །བྱིན་གྱིས་བརླབ་ཕྱིར་གཤེགས་སུ་གསོལ། །
གུ་ རུ་ པདྨ་ སིདྡྷི་ ཧཱུཾ། དམིགས་པ་གསལ་བས་ཚར་གྲངས་ཅི་ནུས་བརྗོད། དེ་ནས་ཡན་ལག་བཅུ་པ་ནི། བླ་
མ་རྩ་གསུམ་ལྷ་ཚོགས་གཤེགས། །ཉི་ཟླ་པདྨའི་གདན་ལ་བཞུགས། །ལུས་ངག་
ཡིད་གསུམ་གུས་ཕྱག་འཚལ། །ཕྱི་ནང་གསང་བའི་མཆོད་པ་འབུལ། །ཉམས་ཆགས་
སྡིག་སྒྲིབ་མཐོལ་ཞིང་བཤགས། །གསང་སྔགས་བསྒྲུབས་ ལ་ རྗེས་ ཡི་ རང༌། །
སྨིན་གྲོལ་གསང་སྔགས་ཆོས་འཁོར་བསྐོར། །མྱ་ངན་མི་འདའ་བཞུགས་གསོལ་
འདེབས། །སྙིང་པོ་སེམས་ཅན་དོན་ཏུ་བསྔོ། །ཡང་དག་རྡོ་རྗེའི་དོན་རྟོགས་ཤོག །
གསོལ་འདེབས་ནི། དུས་གསུམ་སངས་རྒྱས་གུ་རུ་རིན་པོ་ཆེ། །དངོས་གྲུབ་ཀུན་བདག་
བདེ་༴
་བ་ཆེན་པོའི་ཞབས། །བར་ཆད་ཀུན་སེལ་བདུད་འདུལ་དྲག་པོ་རྩལ། །
གསོལ་བ་འདེབས་སོ་བྱིན་གྱིས་བརླབ་ཏུ་གསོལ། །ཕྱི་ནང་གསང་བའི་བར་ཆད་
ཞི་བ་དང༌། །བསམ་པ་ལྷུན་གྱིས་འགྲུབ་པར་བྱིན་གྱིས་རློབས། །ཞེས་གྲངས་ཅི་ནུས་
བསགས། བྱེ་བྲག་ཏུ། ཀུན་བཟང་པདྨའི་ཡེ་ཤེས་ཀློང་ཡངས་ལས། །སྒྱུ་འཕྲུལ་དྲྭ་བའི་
གར་རོལ་འདྲེན་པ་མཆོག །རྡོ་རྗེ་ཆོས་དང་འཕགས་པ་ཀུན་དགའོ། །བཻ་རོ་ཙ་ན་
མཁས་གྲུབ་ཁྱུང་པོའི་མཚན། །ཟུར་ཆེན་ཤཱཀ་འབྱུང་རོང་ཟོམ་ཆོས་ཀྱི་བཟང༌། །
གྲྭ་པ་མངོན་ཤེས་ར་ཤག་ལྷ་འབུམ་དང༌། །རྡོ་རྗེ་ཀུན་སྐྱོང་ཨོ་རྒྱན་གཏེར་བདག་
གླིང༌། །ཏཱ་ར་ནཱ་ཐ་སྣ་ཚོགས་རང་གྲོལ་སོགས། །རྒྱལ་དང་རྒྱལ་སྲས་རྣམས་ཀྱི་ཡེ་
ཤེས་དབྱིངས། །གཅིག་བསྡུས་བློ་གྲོས་མཐའ་ཡས་གར་གྱི་དབང༌། །ཆེ་མཆོག་
བསྟན་གཉིས་གཡུ་དྲུང་གླིང་པ་ལ། །གུས་པས་གསོལ་བ་འདེབས་སོ་བྱིན་གྱིས་
རློབས། །འདི་ནས་ཚེ་རབས་ཀུན་ཏུ་རྗེས་བཟུང་སྟེ། །གསང་བའི་མཛོད་ཐོབ་ཐུགས་
ཡིད་གཅིག་ཏུ་འདྲེས། །མཆོག་ཐུན་དངོས་གྲུབ་བདེ་བླག་འགྲུབ་པར་ཤོག །ཅེས་
11

ཀོང་སྤྲུལ་ཡོན་ཏན་རྒྱ་མཚོས་མཛད།
།ལུས་
དང་བཛྲ་གུ་རུ་བཟླ། མཐར། དུས་གསུམ་སངས་རྒྱས་ཀུན་གྱི་ངོ་བོ་དཔལ་ལྡན་བླ་ མ་རྡོ་
རྗེ་ཐོད་ཕྲེང་རྩལ་ལ་གསོལ་བ་འདེབས་སོ་བྱིན་གྱིས་རློབས་ཤིག །ཅེས་གདུང་ཤུགས་
དྲག་པོས་གསོལ་བ་བཏབ་ལ་དབང་བླང་བ་ནི། བླ་ མའི་གནས་གསུམ་ འབྲུ་ གསུམ་ལས། །འོད་
ཟེར་དཀར་དམར་མཐིང་གསུམ་འཕྲོས། །རང་གི་གནས་གསུམ་ཐིམ་པ་ཡིས། །
སྒོ་གསུམ་སྒྲིབ་སྦྱངས་དབང་བསྐུར་ཐོབ། །སླར་ཡང་མོས་གུས་ཤུགས་ཀྱིས་བསྐུལ།
བླ་མ་ཡབ་ཡུམ་སྤྱི་བོར་བྱོན། །སྦྱོར་མཚམས་བདུད་རྩིའི་རྒྱུན་བབས་པས།
གང་སྒྲིབ་དག་དབང་བཞི་ཐོབ། །ལམ་བཞི་སྒོམ་ལ་དབང་བ་དང༌། །སྐུ་བཞི་ཐོབ་
པའི་སྐལ་ལྡན་གྱུར། །བླ་མ་འོད་ཞུ་རང་ལ་ཐིམ། །དབྱེར་མེད་དག་མཉམ་ཆེན་པོར་
གྱུར། །ཅེས་མོས་གུས་ཀྱི་རང་ངོར་བལྟས་ལ་བློ་མ་བཅོས་པ་ཀ་དག་སྤྲོས་བྲལ་ཆེན་པོའི་ངང་དུ་མཉམ་པར་
བཞག མཐར་སྣང་གྲགས་རིག་གསུམ་བླ་མའི་སྐུ་གསུང་ཐུགས་ཀྱི་རོལ་པར་མོས་ལ། བསྔོ་སྨོན་ནི། དགེ་
འདིས་ཕྱོགས་བཅུ་དུས་གསུམ་གྱི། །བླ་མའི་ཐུགས་དགོངས་རྫོགས་པ་དང༌། །
དུས་གསུམ་ཕ་མས་ཐོག་དྲངས་པའི། །འགྲོ་དྲུག་སེམས་ཅན་མ་ལུས་པ། །གུ་རུ་
མཆོག་གིས་ རྗེས་ བཟུང་སྟེ། །ཡང་ དག་རྡོ་ རྗེའི་དོན་རྟོགས་ཤོག །ཅེས་པ་འདིའང་། ལུང་
ཟིན་མཁའ་འགྲོའི་མཚན་ལྡན་རིན་ཆེན་ཚེ་འཚོ་ནས་ཆེད་དུ་བསྐུལ་ངོར། འཆི་མེད་བསྟན་གཉིས་གཡུང་དྲུང་
གླིང་པས་སྟན་ཐོག་གཅིག་ཏུ་བྲིས་པ་དགེ་ལེགས་འཕེལ། ༈ ན་ མཿཔདྨ་ དི་ བ་ ཀ་ རེནྡྲ་ ཡ། སྐལ་བ་
དང་ལྡན་པ་རྣམས་ཀྱིས་སྣང་སྲིད་བླ་མའི་རོལ་བར་ལམ་དུ་ཁྱེར་བས་དངོས་གྲུབ་དང་ཡོན་ཏན་མ་ལུས་པ་འབྱུང་
བར་འགྱུར་བས་ན་རྣམ་རྟོག་ངན་པ་བྱུང་བའི་ཚེ་རླུང་རོ་བསལ་ཞིང༌། ཡེ་ཤེས་ཀྱི་རླུང་རྒྱུ་བའི་ཚེ་བློ་དཔང་བསྟོད་
ནས་དེ་དག་བླ་མའི་མཆོག་ཏུ་བལྟས་ཏེ་མི་རྟོག་པའི་ཡེ་ཤེས་གསལ་གདབ་པའི་ཕྱིར། མཆོག་གསུམ་རྩ་
གསུམ་ཀུན་འདུས་བླ་མ་ལ། །དེང་ནས་བྱང་ཆུབ་བར་དུ་སྐྱབས་སུ་མཆི། །མཁའ་
མཉམ་འགྲོ་ཀུན་སངས་རྒྱས་མཆོག་ཐོབ་ཕྱིར། །ཟབ་ལམ་བླ་མའི་རྣལ་འབྱོར་བསྒོམ་
པར་བགྱི། །ཧྲཱིཿརང་མདུན་ནམ་མཁར་པད་དཀར་ཟླ་བའི་སྟེང༌། །སྐྱབས་གནས་
།
12

བླ་མཆོད་དང་གསོལ་འདེབས་སོགས་ཀྱི་སྐོར།
།ཤེས་རབ་
ཀུན་འདུས་རྡོ་རྗེ་སློབ་དཔོན་མཆོག །གུ་རུ་པདྨ་གར་གྱི་དབང་ཕྱུག་རྩལ། །སྟོང་
དང་སྙིང་རྗེ་དབྱེར་མེད་སྒྱུ་མའི་ཚུལ། །ཤེས་ངོར་རོ་གཅིག་རྣམ་རོལ་ཆུ་ཟླའི་གར། །
དད་མོས་རྟེན་ཅིང་འབྲེལ་བར་འབྱུང་བའི་སྐུ། །པདྨ་ལས་འཁྲུངས་བློ་ལྡན་མཆོག་
ཏུ་སྲེད། །དཀར་དམར་མདངས་ལྡན་འཁོར་ལོས་སྒྱུར་བའི་ཆས།
ཅང་ཏེའུ་ཐབས་ཀྱི་ཀ་པཱ་ལའི། །ཕྱག་རྒྱ་མཁར་བསྐྱུར་མེ་ཏོག་དོ་ཤལ་འཆང༌། །
སྤྱི་བོར་རིགས་བདག་པདྨ་ཉིན་མོར་བྱེད། །ཚེ་དང་ཡེ་ཤེས་འོད་དཔག་མེད་པར་
གསལ། །མཁྱེན་དང་རྟོགས་པའི་གཟི་བྱིན་འབར་བར་བཞུགས། །ཕྱོགས་དུས་
རྒྱལ་བ་རྒྱལ་བའི་མྱུ་གུ་དང༌། །རིག་འཛིན་གྲུབ་ཐོབ་མཁའ་འགྲོ་ཆོས་སྐྱོང་རྣམས། །
སྐུ་ལས་འཇའ་ཟེར་ཐིག་ལེ་ཤིག་ཤིག་འབར། །གསུང་གིས་ཧཱུྃ་ཕཊ་གླུ་དབྱངས་
དིར་དིར་སྒྲོགས། །བདེ་སྟོང་ཐུགས་ཀྱིས་སྐལ་ལྡན་སློབ་མ་ལ། །རྡོ་རྗེ་ཡེ་ཤེས་
དབང་བསྐུར་སྩལ་བ་ཡི། །མི་རྟོག་དགོངས་པ་ལྷན་ནེར་གཏད་པར་གྱུར།
སློབ་དཔོན་ སངས་ རྒྱས་ དཔལ། །སོགས་རྒྱུན་བཤགས་ལན་གསུམ་ཚིག་དོན་འདྲེ་ངེས་བྱ། བླ་
མ་ཆོས་ཀྱི་སྐུ་ལ་གསོལ་བ་འདེབས་སོ། །སྣང་བ་མཐའ་ཡས་ཀྱི་བྱིན་གྱིས་རློབས་
མཛོད་ཅིག །ཨོཾ་ཨ་མི་དྷེ་ཝ་ཧྲཱིཿ སརྦ་སིདྡྷི་ཕ་ལ་ཧཱུཾ། བླ་མ་ལོངས་སྤྱོད་རྫོགས་སྐུ་
ལ་གསོལ་བ་འདེབས་སོ། །ཐུགས་རྗེ་ཆེན་པོའི་བྱིན་གྱིས་རློབས་ཤིག །ༀ་མ་ཎི་
པདྨེ་ཧཱུཾ། སརྦ་སིདྡྷི་ཕ་ལ་ཧཱུཾ། བླ་མ་སྤྲུལ་པའི་སྐུ་ལ་གསོལ་བ་འདེབས་སོ། །པདྨ་
བྷ་ཝས་བྱིན་གྱིས་རློབས་མཛོད་ཅིག ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུཾ། སརྦ་
སིདྡྷི་ཕ་ལ་ཧཱུཾ། བླ་མ་བདེ་ཆེན་རྡོ་རྗེའི་སྐུ་ལ༴ ཡེ་ཤེས་མཚོ་རྒྱལ་གྱིས༴ ཨོཾ་བུདྡྷ་
ཛྙཱ་ན་དྷཱ་ཀི་ནཱི་སརྦ་སིདྡྷི་ཧཱུཾ་ཧཱུཾ། སརྦ་སིདྡྷི༴ །སྐྱབས་གནས་ཀུན་འདུས་དཔལ་ལྡན་
བླ་མ་ལ། །མཆོག་གསུམ་རྩ་གསུམ་ཞི་ཁྲོ་རབ་འབྱམས་ཀྱི་བྱིན་གྱིས༴ ཨོཾ་མ་ཧཱ་
།རྡོ་རྗེ་
13

ཀོང་སྤྲུལ་ཡོན་ཏན་རྒྱ་མཚོས་མཛད།
གུ་རུ་སརྦ་སིདྡྷི་ཧཱུཾ། སརྦ་སིདྡྷི༴ མཁྱེན་པ་གཉིས་ཀྱི་སྤྱན་དང་ལྡན་པ་ལ། །འཇམ་
པའི་དབྱངས་ཀྱིས༴ ཨོཾ་ཝཱ་ཀྱེ་དཾ་ན་མཿ སརྦ་སིདྡྷི༴ རྟོགས་པའི་ཏིང་འཛིན་ནམ་
མཁའ་དང་མཉམ་པ་ལ། རིག་འཛིན་གྲུབ་ཐོབ་རྒྱ་མཚོའི་བྱིན༴ ཨོཾ་ཨཱཿ༔ཧཱུྃ་བཛྲ་གུ་
རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿ སིདྡྷི་ཕ་ལ་ཧཱུཾ། ཞེས་བླ་མ་གནས་འགྱུར་
ལ་སོགས་པ་རྣལ་འབྱོར་པའི་བློ་ཡི་རྩལ་ཆེ་ཆུང་དང་བསྟུན་ནས་བྱ་ཞིང༌། དེ་རྣམས་
ཚར་གྲངས་སོ་སོའམ་ཆབ་ཅིག་ཏུ་བརྗོད་པས་མོས་གུས་ཀྱིས་རྒྱུད་འཁུལ་བའི་
ཚེ་མཁའ་ཁྱབ་ཏུ་སད་པའི་རྡོ་རྗེ་དེ་བཞིན་གཤེགས་པ་སྲས་དང་བཅས་པ་རྣམས་
དང༌། བླ་མ་རྡོ་རྗེ་འཆང་བདག་ལ་དགོངས་སུ་གསོལ། མི་ང་ཡི་ལུས་ངག་ཡིད་
གསུམ་གྱིས་ནམ་མཁའ་དང་མཉམ་པའི་སེམས་ཅན་ཐམས་ཅད་ལ་ཕན་ཐོགས་
པར་ཤོག་ཅིག བདག་གི་བྱ་བ་ཐམས་ཅད་འགྲོ་བའི་དོན་རྒྱ་ཆེན་པོ་བྱེད་པར་
ཤོག་ཅིག དམ་པའི་ཆོས་མ་ཡིན་པའི་བསམ་པ་སྐད་ཅིག་མ་ཙམ་ཡང་མི་སྐྱེ་བར་
ཤོག་ཅིག གལ་ཏེ་སྐྱེས་པར་འགྱུར་ན་ཡང་དེ་མི་འགྲུབ་པར་ཤོག་ཅིག དུས་གསུམ་
གྱི་སངས་རྒྱས་ཐམས་ཅད་ཀྱི་ཐུགས་དགོངས་མ་ལུས་པ་བདག་གིས་རྫོགས་པར་
བྱེད་པར་གྱུར་ཅིག བདག་དང་མཐའ་ཡས་པའི་སེམས་ཅན་ཐམས་ཅད་ཀྱི་སྡིག་
སྒྲིབ་ཉེས་ལྟུང༌ཉམས་ཆག་མ་ལུས༌པ༌ད་ལྟ་ཉིད་དུ་ཞི་བར་མཛད་དུ་གསོལ། བསོད་
ནམས་དང་ཡེ་ཤེས་ཀྱི་ཚོགས་མྱུར་དུ་རྫོགས་པར་མཛད་དུ་གསོལ། དོན་དམ་པའི་
བདེན་པ་ཕྱིན་ཅི་མ་ལོག་པ་མངོན་སུམ་དུ་རྟོགས་པར་མཛད་དུ་གསོལ། ཚེ་དཔག་
མེད་ཀྱི་སྐུ་ཚེ། སྤྱན་རས་གཟིགས་ཀྱི་ཐུགས་རྗེ། པདྨ་འབྱུང་གནས་ཀྱི་བྱིན་རླབས།
འཇམ་དཔལ་དབྱངས་ཀྱི་མཁྱེན་རབས། གསང་བའི་བདག་པོའི་ནུས་མཐུ། རིག་
འཛིན་གྲུབ་ཐོབ་ཕོ་མོའི་ཉམས་རྟོགས། མདོར་ན་རྒྱལ་བ་སྲས་དང་བཅས་པའི་མཁྱེན་
14

བླ་མཆོད་དང་གསོལ་འདེབས་སོགས་ཀྱི་སྐོར།
བརྩེ་ནུས་མཐུ་མཛད་པ་ཕྲིན་ལས། ཡེ་ཤེས་ཡོན་ཏན་མ་ལུས་པ་ཐམས་ཅད་ད་ལྟ་
ཉིད་དུ་བདག་སོགས་སེམས་ཅན་ཐམས་ཅད་ཀྱི་རྒྱུད་ལ་འཆར་ཞིང་རྫོགས་པར་
བྱིན་གྱིས་བརླབ་ཏུ་གསོལ། །ཞེས་དང་། སྣོད་ཀྱི་འཇིག་རྟེན་ཐོད་ཞལ་ཡངས་པའི་ནང་།
རང་ལུས་བདུད་རྩིའི་དྭངས་མར་ལྟེམས་སེ་ཞུ། །རྩ་བརྒྱད་སྟོང་སྦྱར་ར་ས་ཡ་ནའི་
སྨན། །བླ་མ་རྒྱལ་བ་སྲས་བཅས་ཡི་དམ་ལྷ། །དཔའ་བོ་རྣལ་འབྱོར་མ་རྣམས་དགྱེས་
རོལ་པས། །ཟག་མེད་བདེ་བས་ཤིན་ཏུ་མཉེས་ཤིང་ཚིམས། །སྒོ་གསུམ་དུས་
གསུམ་ ཉམས་ ཆགས་ ཀུན་ བྱང་ གྱུར། །ཞེས་པའང་ལན་མང་ཉུང་སྐབས་དང་བསྟུན་ཏེ། སླར། མོས་
གུས་དྲག་པོས་བླ་མ་རྒྱལ་བ་སྲས་བཅས་ཀྱི་ཐུགས་རྒྱུད་བསྐུལ། དེ་ཐམས་ཅད་
གཙོ་བོ་རྩ་བའི་བླ་མ་ལ་ཐིམ། བླ་མའི་སྤྱི་བོ་ནས་འོད་ཟེར་དཀར་པོ། མགྲིན་པ་
ནས་འོད་ཟེར་དམར་པོ། ཐུགས་ཀ་ནས་འོད་ཟེར་སྔོན་པོ་འཕྲོས་བདག་སོགས་
སེམས་ཅན་ཐམས་ཅད་ཀྱི་སྒོ་གསུམ་གྱི་དྲི་མ་མཐའ་དག་སྦྱངས། བུམ་གསང་ཤེས་
རབ་ཡེ་ཤེས་ཀྱི་དབང་ཐོབ། དབྱིབས་སྔགས་ཕྱག་རྒྱའི་ལམ་བསྒོམ་པ་ལ་དབང༌།
སྐུ་གསུམ་མངོན་དུ་བྱེད་པའི་རྟེན་འབྲེལ་རྒྱུད་ལ་འགྲིགས། སླར་ཡང་གནས་གསུམ་
ནས་རྡོ་རྗེའི་འོད་ཟེར་ལུས་ངག་ཡིད་གསུམ་ལ་ཐིམ་པས་ཡེ་ཤེས་ཀྱི་དྲི་མ་སྦྱངས་
རིག་པ་རྩལ་གྱི་དབང་ཐོབ། ཁྲེག་ཆོད་དང་ཐོད་རྒལ་སྒོམ་པ་ལ་དབང༌། བདེ་བ་
ཆེན་པོ་ཡེ་ཤེས་རྡོ་རྗེའི་གོ་འཕང་མངོན་དུ་བྱེད་པའི་ས་བོན་ཐེབ། མོས་གུས་ཀྱི་
ཤུགས་ཀྱིས་དཔལ་ལྡན་བླ་མ་འོད་ཟེར་གྱི་གོང་བུར་ཞུ་བ་སྒྲ་དང་བཅས་ཏེ་སྤྱི་བོར་
ལྷགས་ནས་རང་སེམས་དང་དབྱེར་མེད་འདྲེས། ཏོལ་གྱིས་ཤར་བའི་སེམས་ཉིད་
འདི། །བརྟགས་ན་གང་དུའང་མ་གྲུབ་ལ། །རང་གདངས་ཝ་ལེ་ཧྲིག་གེར་འཆར། །
ཇི་ལྟར་འཆར་བ་འདི་ཉིད་དུ། །བཟོ་མེད་བཞག་པ་རྒྱལ་བའི་ཐུགས། །གཟུང་
15

ཀོང་སྤྲུལ་ཡོན་ཏན་རྒྱ་མཚོས་མཛད།
འཛིན་ཆོས་ཀུན་རང་གི་སེམས། །བླ་མ་ཉིད་ཀྱང་རྣམ་རྟོག་ཙམ། །རྣམ་རྟོག་སྟོང་
པའི་རང་མདངས་ཏེ། །ཇི་ལྟར་ཤར་ཡང་རིག་པའི་རྩལ། །གང་ལྟར་སྣང་ཡང་
ཆོས་ཀྱི་དབྱིངས། །རང་གིས་རང་ངོ་ཤེས་པ་ལས། །གུད་དུ་མི་དམིགས་བླ་མའི་
ཐུགས། །བདག་སོགས་སེམས་ཅན་ཐམས་ཅད་ཀྱི། །རྒྱུད་ལ་མྱུར་ཏུ་འཕོ་གྱུར་ཅིག །
ཅེས་བཟོ་མེད་རིག་པའི་རང་མདངས་སྐྱོང་ཞིན་དུ། དགེ་འདིས་མཁའ་ཁྱབ་སེམས་ཅན་ཀུན།
བདེ་བ་ཅན་གྱི་ཞིང་ཁམས་སུ། པདྨའི་སྦུབས་ལ་རྫུས་སྐྱེས་ནས། །བླ་མ་རྒྱལ་བ་
སྲས་བཅས་ཀྱི། །ཐུགས་བསྐྱེད་སྨོན་ལམ་མཛད་པའི་སྟོབས། །དེ་འདྲ་ཡོངས་སུ་
འགྲུབ་གྱུར་ཏེ། །ཁམས་གསུམ་འཁོར་བ་སྟོང་པ་དང༌། །ཟུང་འཇུག་རྡོ་རྗེའི་སྐུ་
ཐོབ་ཤོག །ཀུན་བཟང་རྡོ་རྗེ་འཆང་ཆེན་མན་ཆད་ནས། །དྲིན་ཆེན་རྩ་བའི་བླ་མ་
ཡན་ཆད་ཀྱིས། །འགྲོ་བའི་དོན་དུ་སྨོན་ལམ་གང་བཏབ་པ། །དེ་དག་ཐམས་ཅད་
བདག་གིས་འགྲུབ་གྱུར་ཅིག །སྐྱེ་བ་ཀུན་ཏུ་ཡང་དག་བླ་མ་སོགས་བྱའོ། །ཅེས་པའང་རང་
སློབ་དད་དམ་འགྱུར་མེད་ཀུན་སྤོང་པ་པྲཛྙཱའི་མཚན་ཅན་ནས་ནན་བསྐུལ་བྱས་པ།
རྟགས་ཙམ་འཆང་བ་གུཎ་སཱ་རས་བྲིས་པ་འགྲོ་ཕན་འབྱུང་བར་གྱུར་ཅིག།
དྭགས་རྙིང་གི་རྗེས་འཇུག་
།
16

བླ་མཆོད་དང་གསོལ་འདེབས་སོགས་ཀྱི་སྐོར།